Katrine Veje (s. 19. kesäkuuta 1991) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa vuoden 2020 loppuun mennessä 123 maaottelua ja tehnyt niissä yhdeksän maalia. Hän edusti Tanskaa alle 17-vuotiaiden MM-kisoissa 2008 sekä aikuisten EM-kisoissa vuosina 2009, 2013 ja 2017, joista vuoden 2017 kisoissa hän saavutti EM-hopeaa. Ensimmäisen naisten maaottelunsa hän pelasi heinäkuussa 2009.